Blankliguster

Blankliguster (Ligustrum lucidum) er en plante i oljetrefamilien.

Den er en busk eller opptil 25 m høyt tre. Kronen er eggformet eller halvkuleformet. Planten kan være både løvfellende eller eviggrønn. Barken er matt grå, og bladene er ovale og skinnende mørkegrønne. Blomstene sitter i bredt kjegleformede topper; de er små, gulhvite og dufter sterkt. Bærene er blåsvarte når de er modne.

Blankliguster vokser vilt i Kina. Den er vanlig plantet i hager, parker og gater i mange land. I Norge er den for lite hardfør til å brukes.

Stor toleranse for ulike vekstforhold og effektiv frøspredning med fugler gjør at planten lett kan etablere seg i nye områder. Den regnes som en invaderende art i Argentina, Australia, Mosambik, Sør-Afrika og USA og danner der ugjennomtrengelige bestander som fortrenger naturlig vegetasjon og reduserer biodiversiteten.

 Galleri 

 Referanser 

 Litteratur 






 Eksterne lenker 


Kategori:Oljetrefamilien
Kategori:Kinas endemiske flora